Asociația Literară „Creneluri Sighișorene”

Asociația Literară „Creneluri Sighișorene”, locul în care Cultura se află la ea acasă Vatra Municipiului Sighișoara este situată într-o zonă colinară a Podișului Târnavelor, pe unde are vadul râul Târnava-Mare. Denumită „Perla Transilvaniei”, Sighişoara este un exemplu remarcabil de mic oraş fortificat, într-o zonă de frontieră între cultura latină a Europei centrale şi cultura bizantină, ortodoxă, a Europei de sud-est, un veritabil oraș-muzeu. Cei 741 de ani care au trecut peste cetate, de la prima atestare documentară (1280), au fost marcați de importante evenimente istorice, culturale, tradiții, obiceiuri, care, evoluând, i-au dat valoare prin bresle meșteșugărești, festivaluri, teatru, arhitectură, dezvoltare economico-socială. Sighișorenii, de-a lungul evoluției culturale în zonă, au dezvoltat dragostea pentru cultură prin înființarea teatrelor, cenaclurilor, muzica de toate genurile. Apartenența față de un cenaclu literar îți dă statornicie, crează o perspectivă interesantă, de aceea, alături de câțiva colegi iubitori ai culturii, am pornit pe poteca culturală care, ne-a dus înspre înființarea unui cenaclu, cu personalitate juridică. Așa că am întocmit actele necesare pentru înființarea Asociaţiei Literare „Creneluri Sighișorene”, cu șapte membri fondatori. Nu a fost simplu, aveam de acum o grijă dar nu eram îngrijorați. Era timpul să trezim, să înălţăm spiritul românesc, să ne aducem aportul la ceea ce ne motivează să activăm pe plan cultural într-un burg încărcat de istorie. La început m-am consultat cu scriitorul Nicolae Băciuţ, publicist, jurnalist și editor, Director al Direcţiei Județene pentru Cultură, Culte a Patrimoniului Naţional Mureş, dar şi cu colegul şi prietenul nostru prof. Dorin Stanciu, toboşarul Cetăţii Sighişoara, care, făcând parte din Asociaţia Artistilor Plastici „Alma Mater Castrum Sex”, cunoştea paşii care trebuie făcuţi spre întemeierea unei asociaţii. Asociaţia Literară „Creneluri Sighişorene”, a luat ființă la data de 29. 11. 2011, ca personalitate juridică, cu scop nepatrimonial, culturală nelucrativă, apolitică şi laică, a fost înfiinţată cu scopul de a promova activităţile cu caracter cultural – artistic, de a susţine şi de a se implica activ în iniţierea şi aplicarea unor programe privind îndrumarea şi sprijinirea oamenilor de cultură, a tinerelor talente, a copiilor din învăţămantul preuniversitar, de a promova egalitatea în şanse, integrarea socială şi europeană prin identificarea nevoilor sociale, asigurarea de şanse egale, toleranţa, educaţia alternativă şi continuă, interculturalitatea, dezvoltarea de proiecte culturale, editoriale, educaţionale, atât în spaţiul românesc cât şi internaţional. A fost realizată sigla asociației, de domnul Ioan Săvuț și reprezintă: în conturul unui vârf de săgeată, e așezat Turnul Cetății Sighișoara, înconjurat de un zid crenelat, o carte și o pană. De aceea am ales ca și numele asociației să fie „Creneluri Sighișorene”. Denumirea juridică de asociație, are sub umbrelă cenaclul cu același nume, care are caracter literar-artistic.

Pe lângă faptul că promovăm creația, prezentăm în cadrul ședințelor de cenaclu, invitați de prestigiu din lumea culturală, artiști plastici, cantautori, interpreți de muzică populară, muzeografi. Sunt promovate: poezia, proza, eseul, colocvii cu temă prestabilită, vernisaje, colecții de fotografie veche și costume populare, tradiția poporului român din toate zonele. Întâlnirile noastre de cenaclu s-au desfășurat prima dată, timp de doi ani, la Școala Gimnazială „Aurel Mosora” din Sighișoara, mulțumită doamnei director, profesor Daniela Ciucan. Implicarea noastră prin parteneriat cu Școala Gimnazială „Zaharia Boiu”, cu Organizația „Salvați Copiii”, ne-au facilitat desfășurarea evenimentelor în această școală, prin grija doamnei director, profesor Mariana Tămaș. Mai avem drept țintă descoperirea tinerelor talente, publicarea în revistă a textelor reprezentative, excursii la case memoriale, muzee, locuri și oameni. O activitate liberă, de reconfortare, cu deschidere către membrii săi, care pot propune și susține diverse activități literar-artistice.

O lume reală a iubitorilor de cultură. În afară de sighișoreni, avem colegi care au devenit membrii ai asociației, din București, Brașov, Târnăveni, Reghi, Italia, parteneri din SUA, Canada, Germania, toate zonele României, începând cu Bucovina, Banatul, Ardealul de Nord și Țara Românească, iar instituțiile culturale cu care asociația a încheiat parteneriate, participă la evenimentele noastre culturale, trimit materiale despre activitățile lor, pentru revista „Creneluri Sighișorene”. Așadar creatorii sunt puși pe fapte mari. Voi prezenta cât se poate de succint câteva dintre obiectivele noastre: Conform statutului, Asociația Literară „Creneluri Sighișorene”, are drept de editarea a cărților de autor, a revistei „Creneluri Sighișorene” și a altor publicații informative ale activităților culturale. Pentru ca vizualizarea evenimentelor să fie posibilă și on-line, cititorilor care nu reușesc să obțină fizic o revistă, o carte, sau se află în Diaspora, a fost înființat site-ul https://crenelurisighisorene. wordpress.com/ Pe acest site se pot vizualiza și cărțile de autor ale membrilor asociației, cât și ale partenerilor. Organizarea şi direcţionarea tuturor activităţilor cultural-educative care au ca obiect interesele membrilor asociației: – participarea la concursurile festival de poezie și proză, organizate cu și de parteneri. – participarea și organizarea de lansări de carte, vernisaje, expoziții de costume populare tradiționale, expoziții de fotografie. – participarea cu creații personale în antologii, în revista „Creneluri Sighișorene” sau alte reviste ale partenerilor. -participarea la festivaluri marcante, tradiționale, Zilele Orașului, Ziua Culturii Naționale, Ziua Limbii Române, depuneri de coroane la monumentele eroilor, celebrarea autorilor consacrați, sărbători religioase. -Conferințe susținute alături de partenerii școlii „Zaharia Boiu”, „Eu aici, ai mei departe” din cadrul proiectelor de dezvoltare „Salvați copiii”. -organizarea spectacolelor de muzică folk a artiștilor consacrați, cantautori, Mircea Rusu, Victor Socaciu, Ovidiu Scridon, Marius Bațu, Florin Săsărman, Vasile Șeicaru, Dinu Olărașu, Adrian Ivanițchi, Traian Comșa, Laurențiu Cazan, etc. Parteneriate cu alte asociaţii sau societăţi culturale, cât şi cu instituţii de acelaşi fel pentru menţinerea unui climat de onestitate în cultură şi artă şi pentru derularea unor activităţi la nivel local, judeţean, naţional şi internaţional privind cultura, arta şi civilizaţia:

Consiliul Mondial Român – București,

– Societatea Culturală „Apollon”- Urziceni,

– Biblioteca „Petru Maior”- Reghin,

– Biblioteca Orășenească „Liviu Rusu” – Sărmașu

-Școala Gimnazială „Zaharia Boiu” – Organizația

„Salvați copiii”, Centrul „Creștem împreună” – filiala Mureș.

– Suciu Petru „Cătălin”- PFA,

– ATE Bucovina – Brașov,

– RadioSon – Sighișoara,

Colaborări culturale:

– Cenaclul „Fractali” – București,

– Cenaclul „Dumitru D. Silitră” – Târnăveni

– Cenaclul „Retro” – Chicago, SUA

– Cenaclul „Dor” – Iowa City, SUA

– „Caravana Culturii” – Drăgănești, Olt

– Scriitori din Chișinău, Republica Moldova

„Creneluri Sighișorene”, toate realizările noastre au fost făcute cu eforturi și cu fonduri proprii, donații din partea colaboratorilor sau din sumele direcționate din impozite de contribuție 2%. Dorim recunoaşterea statutului culturii independente, dorim un acces cât mai echilibrat la resursele financiare publice şi de protecţie socială. Nu suntem prin aceasta adversarii activităţilor realizate de instituţiile publice de cultură, şi nici ai artiştilor şi lucrătorilor culturali din sectorul public.

Date de contact: Tel. 0746461692, 0265772220

creneluri.sighisorene@yahoo.com;

costescu_gabriella@yahoo.com;

Gabriella Costescu – președinte

Maria Petrescu

Contents